google/wiki40b huggingface dataset:
लू लगना

लू लगना, आतप ज्वर, ऊष्मा-मूर्छा (हीट स्ट्रोक या सन स्ट्रोक) शरीर की वह रुग्ण अवस्था है जिसमें गरमी के कारण शरीर का तापमान 40.0 डिग्री सेल्सियस (104.0 डिग्री फारेनहाइट) के पास पहुँच जाता है और मन में उलझन की स्थ्ति रहती है। इसके अन्य लक्षण ये हैं- लाल, शुष्क त्वचा, सिरदर्द, चक्कर आना आदि। यह स्थिति एकाएक आ सकती है या धीरे-धीरे। इस समस्या की जटिल अवस्था होने पर वृक्क तक काम करना बन्द कर सकता है।
गर्मी और गर्म हवाएं शरीर में अक्सर ऐसा असर डालती हैं, जिस वजह से जानलेवा स्थिति उत्पन्न हो जाती है। लू लगना भी इन्हीं स्थितियों में से एक है। धूप, गर्मी और गर्म हवा से शरीर को बचाकर ही हम इस स्थिति से बच सकते हैं। सबसे चौंकाने वाली बात यह है कि साल-दर-साल लू लगने से मरने वालों के आंकड़े में इजाफा होता ही जा रहा है। इसलिए, खुद को लू से बचाने के लिए लू लगना क्या होता है और इससे संबंधित अन्य सभी जानकारियों के बारे में पता होनी जरूरी है, क्योंकि, इलाज से बेहतर हमेशा बचाव होता है।
यहां बता दें कि लू लगना वो स्थिति है, जो शरीर में गर्मी और बढ़ते तापमान की वजह से उत्पन्न होती है। इस दौरान हमारे शरीर का तापमान तेजी से बढ़ता है। बाहरी तापमान और गर्म हवा की वजह से शरीर ठंडा नहीं हो पाता और शरीर का तापमान 106 डिग्री फेरनहाइट या इससे भी ज्यादा हो जाता है। लू लगने पर अगर तुरंत उपचार न मिले, तो मृत्यु या स्थायी विकलांगता भी हो सकती है।

कारण

तापमान के बढ़ने की वजह और गर्म हवाओं की वजह से तो लू लगती ही है, लेकिन इसके कई अन्य कारण भी होते हैं, जैसे चिलचिलाती धूप में निकलना (खासकर 11am से 3pm), शरीर में पानी की कमी, एयरफ्लो का अभाव यानी गर्म व ऐसी जगहों पर काम करना जहां हवा कम हो और भीषण आग के निकट रहना आदि।

संकेत और लक्षण

हमारे शरीर में किसी भी तरह की समस्या या परेशानी उत्पन्न होने पर तुरंत हमारी बॉडी संकेत देने लगती है। लू लगने पर शरीर कई तरह के लक्षण दिखाने लगता है, जैसे - बुखार, त्वचा का लाल पड़ना, रूखा होना, गर्म होना, नम होना, नाड़ी का तेज चलना, चक्कर आना, सिरदर्द होना, जी-मिचलाना, घबराहट होना, अधिक पसीना आना और बेहोश होना आदि।

उपचार

लू लगने का उपचार इस पर निर्भर करता है कि आपकी स्थिति कैसी है। अगर आपको पानी की कमी की वजह से लू लगी है, तो आपको हाइड्रेट किया जाएगा। इसके अलावा, लू लगने वाले मरीज को आवश्यकतानुसार ड्रिप लगाई जाती है, ऑक्सीजन थेरेपी और थेरेपेटिक कूलिंग दी जाती है। मरीज के शरीर के तापमान को कम करने के लिए बर्फ वाले पानी का पैक और ठंडे पेय पदार्थ का इस्तेमाल किया जाता है। ठंडे पानी की भाप का भी इस्तेमाल किया जाता है।

बचाव

लू लगने से बचने के लिए पर्याप्त मात्रा में पानी पिएं। आप लू से बचने के घरेलू उपाय भी कर सकते हैं, जैसे छाछ, चावल का पानी, नींबू या आम का रस, दाल का सूप का सेवन। इसके अलावा आप हल्के, ढीले और पूरी आस्तिन के कपड़े पहने, सिर को हमेशा टोपी या कपड़े से ढककर रखें, गर्म कमरों में बैठने से बचें और हवादार, छायादार या एयर कंडिशन कमरे में ही रहें। शरीर के बढ़ते तापमान को नियंत्रित करने के लिए ठंडे पानी से स्नान करें। इस दौरान शराब और कार्बोनेटेड पेय और सूरज की किरणों से बचें।
एहसान आदिल

एहसान आदिल एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। एहसान आदिल पाकिस्तान टीम के लिए २०१३ से खेलते आ रहे हैं। एहसान आदिल पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
लांग मार्च (रॉकेट परिवार)

लांग मार्च रॉकेट या चंग्ज़्हेंग रॉकेट (Long March Rocket or Changzheng Rocket) चीन की सरकार के द्वारा संचालित एक्सपेंडेबल लांच सिस्टम का एक रॉकेट परिवार है। इसका विकास और डिजाइन चीन अकादमी प्रक्षेपण यान प्रौद्योगिकी में किया गया। रॉकेट का नाम चीनी कम्युनिस्ट इतिहास के लांग मार्च की घटना के बाद नामित किया गया।
१ − २ + ४ − ८ + · · ·

बोरल संकलन

श्रेणी 1 - 2 + 4 - 8 + . . . का बोरल संकलन भी ⅓ है; जब एमिल बोरेल ने 1896 में बोरेल संकलन का सीमान्त सूत्र प्रतिपादित किया तब श्रेणी 1 − 1 + 1 − 1 + ... के बाद यह उसके उदाहरणार्थ प्रथम परिणामों में से एक था।
चिंगदाओ

चिंगदाओ (चीनी: 青岛, अंग्रेज़ी: Qingdao या Tsingtao) जनवादी गणराज्य चीन के पूर्वी भाग में स्थित शानदोंग प्रांत का सबसे बड़ा नगर है। २०१० की जनगणना में इसकी आबादी ८७.१५ लाख थी जिसमें से ४३.४६ लाख शहरी नागरिक और बाक़ी ग्रामीण क्षेत्रों के निवासी थे। 'चिंगदाओ' का मतलब 'हरा द्वीप' होता है। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है। यह पीले सागर के छोर पर शानदोंग प्रायद्वीप पर स्थित एक महत्वपूर्ण बंदरगाह, नौसैनिक छावनी और औद्योगिक शहर है। विश्व का सबसे लम्बा समुद्री पुल, ४२.५ किमी लम्बा चिंगदाओ-हाइवान सेतु, यहीं स्थित है। इसकी तुलना में मुम्बई में स्थित बान्द्रा-वर्ली समुद्रसेतु मात्र ५.५ किमी लम्बा है। चिंगदाओ शहर से इसी 'चिंगदाओ' (Tsingtao) नाम का एक प्रसिद्ध बीयर दुनिया-भर में निर्यात होता है।
श्रावण शुक्ल एकादशी

श्रावण शुक्ल एकादशी भारतीय पंचांग  के अनुसार पांचवे माह की ग्यारहवी तिथि है, वर्षान्त में अभी २२९ तिथियाँ अवशिष्ट हैं।
जाल (उपकरण)

जाल (Net) रज्जुओं (रस्सी या तार) से बना एक विस्तार होता है, जिसमें चीज़ों को बंद करा जा सकता है। जाल का अधिकांश भाग तंतुओं के बीच के छिद्रों का बना होता है, जिस कारण से जाल के अंदर वस्तु देखी जा सकती है और वायु व जल जाल से अंदर-बाहर सहजता से आ-जा सकता है। इसलिए इन्हें मत्स्याखेट (मछली पकड़ने), शिकार में पक्षी व पशु पकड़ने, बंदरगाहों में सामान उठाने, हैलीकॉप्टरों द्वारा सामान एक स्थान से दूसरे स्थान ले जाने, बिस्तरों के ऊपर व चारों ओर बिछाकर मच्छर जैसे कीटों को बाहर रखने जैसे प्रयोगों में लाया जाता है। केवल रज्जुओं से बना होने के कारण जाल अपने आकार की तुलना में हलके भी होते हैं, जिस से इनका वहन भी आसान होता है। मानव द्वारा जालों के प्रयोग के चिन्ह मध्यपाषाण काल से मिलते हैं।
ईश्वरी प्रसाद शर्मा

ईश्वरी प्रसाद शर्मा, हिन्दी के प्रसिद्ध साहित्यिकार-पत्रकार थे। उन्होने दर्जनों पत्रों का संपादन किया। इनमें 'धर्माभ्युदय`: आगरा, 'पाटलिपुत्र`: पटना, 'मनोरंजन`: आरा, 'लक्ष्मी`: गया, 'श्रीविद्या` और 'हिन्दू पंच`: कोलकात्ता प्रमुख है।
बिहार के आरा शहर में १८९३ में जन्में श्री शर्मा ने जीवन के अंतिम क्षण तक पत्रकारिता से जुडे रहे। आरा के कायस्थ जुबली कालेज से शिक्षा प्रारम्भ करने के बाद वे उच्च शिक्षा के लिए काशी हिन्दू विश्वविद्यालय गए। लेकिन बीमारी की वजह से बीच में ही पढ़ाई छोड़ कर आरा वापस आ गये और बाद में शिक्षक के रूप में सक्रिय हो गये। १९०६ से उन्होंने लेख लिखना शुरू किया। उनका लेख 'भारत जीवन' में छपा जिससे प्रेरित होकर वे १९१२ में आरा से मनोरंजन हिन्दी मासिक निकाला जो थोडे ही दिनों में लोकप्रिय हो गया। बाद में वे पटना से छपने वाले 'पाटलिपुत्र` पत्र के संपादक बने। उसके बाद गया से प्रकाशित 'लक्ष्मी` और 'श्रीविद्या` के संपादक बन गये। शर्मा जी ने पटना से छपने वाले 'शिक्षा` और आगरा से प्रकाशित होने वाले त्रैमासिक पत्र 'धर्माभ्युदय` का संपादन किया। बाद में वे कोलकत्ता से छपने वाले 'हिन्दू पंच` का संपादन किया और अंतिम दम तक संपादन करते रहे।
शर्मा जी एक बेहतर पत्रकार के साथ साथ विषयों पर पकड़ रखने वाले प्रतिभाशाली लेखक भी थे। उन्होंने कई पुस्तकें भी लिखी है। २२ जुलाई १९२७ को बीमारी की वजह से निधन हो गया।
चम्पापुरी

चंपा प्राचीन अंग की राजधानी, जो गंगा और चंपा के संगम पर बसी थी। प्राचीन काल में इस नगर के कई नाम थे- चंपानगर, चंपावती, चंपापुरी, चंपा और चंपामालिनी। पहले यह नगर 'मालिनी' के नाम से प्रसिद्ध था किंतु बाद में लेमपाद के प्राचीन राजा चंप के नाम पर इसका नाम चंपा अथवा चंपावती पड़ गया। यहाँ पर चंपक वृक्षों की बहुलता का भी संबंध इसके नामकरण के साथ जोड़ा जाता है। चंपा नगर का समीकरण भागलपुर के समीप आधुनिक चंपानगर और चंपापुर नाम के गाँवों से किया जाता है किंतु संभवत: प्राचीन नगर मुंगेर की पश्चिमी सीमा पर स्थित था।
कहा जाता है, इस नगर को महागोविन्द ने बसाया था। उस युग के सांस्कृतिक जीवन में चंपा का महत्वपूर्ण स्थान था। बुद्ध, महावीर और गोशाल कई बार चंपा आए थे। १२वें तीर्थकर वासुपूज्य का जन्म और मोक्ष दोनों ही चंपा में हुआ था। यह जैन धर्म का उल्लेखनीय केंद्र और तीर्थ था। दशवैकालिक सूत्र की रचना यहीं हुई थी। नगर के समीप रानी गग्गरा द्वारा बनवाई गई एक पोक्खरणी थी जो यात्री और साधु संन्यासियों के विश्रामस्थल के रूप में प्रसिद्ध थी और जहाँ का वातावरण दार्शनिक बाद विवादों से मुखरित रहता था। अजातशत्रु के लिय कहा गया है कि उसने चंपा को अपनी राजधानी बनाया। दिव्यावदान के अनुसार विंदुसार ने चंपा की एक ब्राह्मण कन्या से विवाह किया था जिसकी संतान सम्राट् अशोक थे।
चंपा समृद्ध नगर और व्यापार का केंद्र भी था। चंपा के व्यापारी समुद्रमार्ग से व्यापार के लिये भी प्रसिद्ध थे।
पाकिस्तान क्रिकेट टीम का इंग्लैंड दौरा

टेस्ट सीरीज

साल 1954 से अब तक 83 मैचों की 25 सीरीज हुई हैं। उसमें इंग्लैंड ने 9 सीरीज जीते हैं।

वनडे सीरीज

साल 1974 से अब तक 88 मैचों की 45 (उसमें विश्व कप, ट्रॉफी, इतर) सीरीज हुई हैं। उसमें इंग्लैंड ने 16 सीरीज और 0 आईसीसी टूर्नामेंट जीते हैं।

टी20ई सीरीज

साल 2006 से अब तक 15 मैचों की 13 (उसमें विश्व कप) सीरीज हुई हैं। उसमें इंग्लैंड ने 4 सीरीज और 1 विश्व कप जीता हैं। एक सीरीज ड्रॉ हुई हैं।
पेट्रोलियम एवं विस्फोटक सुरक्षा संगठन (भारत)

पेट्रोलियम तथा विस्फोटक सुरक्षा संगठन (पेसो, The Petroleum and Explosives Safety Organisation),
वाणिज्य और उद्योग मंत्रालय, औद्योगिक नीति और संवर्धन विभाग के अंतर्गत है जो कि अभी भारत सरकार, वाणिज्य और उद्योग मंत्रालय के अधीन है। इसका मुख्यालय नागपुर में है। इस संस्था ने 9 सितम्बर 1998 में अपने सौ वर्ष पूरे कर लिए हैं।
रामायण (टीवी धारावाहिक)

लोकप्रियता और प्रभाव

अपने मूल प्रसारण के दौरान, रामायण अप्रत्याशित रूप से लोकप्रिय था, जिसके लगभग १० करोड़ दर्शक थे। प्रारम्भ में कुछ कम लोकप्रियता के साथ बाद में इस धारावाहिक की लोकप्रियता उस स्तर तक पहुँच गई जहाँ पर सम्पूर्ण भारत एक आभासी ठहराव में आ जाता था और प्रत्येक व्यक्ति जिसकी टीवी तक पहुँच थी, अपना सब कामकाज छो़ड़कर इस धारावाहिक को देखने के लिए रुक जाता था। इस दृग्विषय को जिसे समाचारपत्रिका इण्डिया टुडे ने "रामायण फ़ीवर" का नाम दिया, सभी धार्मिक क्रियाकलापों (हिन्दू और अहिन्दू) को पुनर्नियत किया गया ताकी लोग इस धारावाहिक को देख सकें; रेलगाडियाँ, बसें और नगर-भीतरीय ट्रक इत्यादि इस धारावाहिक के प्रसारण के दौरान रुक जाते थे; और ग्रामों में बड़ी संख्या में लोग एक टीवी के सामने इसे देखने के लिए एकत्रित होते थे।

विश्व कीर्तिमान

इसके प्रसारण के दौरान, रामायण, भारत और विश्व टेलिविज़न इतिहास में सबसे अधिक देखा जाने वाला कार्यक्रम बन गया और बी आर चोपड़ा के महाभारत का प्रसारण होने तक यह खिताब इसके पास ही रहा। बाद में रामायण के पुनः प्रसारण और वीडियों प्रोडक्शन के कारण इसने फिर लोकप्रियता प्राप्त की। लिम्का बुक ऑफ़ रिकॉर्ड्स में जून २००३ तक यह "विश्व के सर्वाधिक देखे जाने वाले पौराणिक धारावाहिक" के रूप में सूचीबद्ध था।
आत्म ख्यातिवाद

भ्रम सम्बन्धी विचार को ख्याति विचार कहते है।
आत्म ख्यातिवाद – योगाचार, विज्ञानवादी, का भ्रम सिद्धांत आत्म ख्यातिवाद कहलाता है। इनके अनुसार विज्ञान ही एकमात्र सत है इससे भिन्न स्वतंत्र, पृथक बाह्य पदार्थ की सत्ता नहीं है। वस्तुएँ मन के प्रत्यय मात्र है। ये प्रत्यय आत्म निहित है ये आत्म निहित प्रत्यय ही बाह्य पदार्थ का रूप लेकर बहिर्वत प्रतीत होते है, चूंकि आत्म निहित विज्ञान ही गलत प्रकिया के चलते बर्हिवत प्रतीत होते है।
इनका भ्रम संबंधी सिद्धांत आत्म ख्यातिवाद कहलाया है ये भ्रम को विषयगत के स्थान पर आत्मगत मानते है

आलोचना

1 आत्म ख्यातिवाद को मानने पर यर्थाथ ज्ञान तथा अयर्थाथ का भेद समाप्त हो जाता है

2 आत्मख्यातिवाद को मानने पर ज्ञान की सम्यक रूपेण व्याख्या नही हो पाती है यहाँ ज्ञाता, ज्ञान, ज्ञेय मॅ भेद नहीं हो पाता है परिणाम स्वरूप ज्ञान प्रक्रिया की आवश्य्क शर्तें यहाँ पूरी नहीं हो पाती
डेल थॉमस मोर्तेन्सेन

डेल थॉमस मोर्तेन्सेन (फ़रवरी २, १९३९ – जनवरी ९, २०१४) २०१० का अर्थशास्त्र में नोबेल पुरस्कार विजेता अमेरिकी अर्थशास्त्री थे।
फ़र्गसन कांड

विरोध प्रदर्शन

इस मामले के विरोध में न्यूयार्क से लेकर सिएटल तक ये विरोध प्रदर्शन हुए जो शांतिपूर्ण रहे। लेकिन ऑकलैंड और कैलीफ़ोर्निया में विरोध प्रदर्शन ने दंगे का रूप ले लिया था। ऑकलैंड से 43 लोगों को और फ़र्गसन से 44 युवकों को गिरफ़्तार किया गया है। स्थिति को रोकने के लिए नेशनल गार्ड के 2200 जवानों को तैनात किया गया है।
स्वचालन

अनुरेखक नियंत्रण

कंटिका टेंपलेट का अनुसरण करती है और औजारों की गति कंटिका द्वारा द्रवचालित या वैद्युतीय युक्तियों से नियंत्रित की जाती है। अनुरेखक नियंत्रण एक, दो या तीन विमाओ (dimensions) में कार्य कर सकते हैं। एक दिशा में नियंत्रण खरादों पर होता है जहाँ औजार भीतर तथा बाहर पल्याण (Saddle) के साथ गति करता है। अंस (shoulder) में पल्याण का अनुदैर्ध्य संचलन स्वत: पकड़ में आ जाता है।
द्विविम अनुरेखक नियंत्रण या तो कर्तक (Cutter) को घुमाता है या समकोणिक दिशा में कार्य करता है। टेंपलेट के संपर्क का कंटिका, विक्षेप की दिशा और मात्रा के अनुपात में संकेत भेजता है। इलेक्ट्रानीय (Electronic) युक्ति दो संभरण (two feed) मोटरों की गति नियंत्रित करते हैं ताकि मच (table) की परिणामी (Resultant) गति कटिका के साथ संसर्ग में टेंपलेट पर स्पर्शीय हो।

प्रति संभरण (Feed back)

वांछित स्थिति से किसी विचलन को सही करने के लिए इसका प्रयोग होता है। यह वांछित शर्त से m/c की च्युति (Drift) प्रवृत्ति को दूर करने का साधन है। उदाहरणतया यदि m/c मंच की स्थिति नियंत्रित की जाती है, तो प्रतिसंभरण नियंत्रक को वापसी संकेत भेजता है तथा आवश्यकता पड़ने पर संकेतों में शुद्धि की जाती है।
मंच स्थिति की त्रुटि निकाली जाती है तथा संकेत नियंत्रण इकाई को भेजे जाते हैं जो नियमन मोटर द्वारा मंच स्थिति को शुद्ध कर देते हैं।
मशीन औजारों के प्रयुक्त होने पर संख्यात्मक नियंत्रण, सभी कर्तक चालों, पूर्ण पथ, वर्क पीस के सापेक्ष कर्तक की संभरण दर तथा अन्य सहायक फलन (auxiliary function) यथा खरादन, कर्तन, तरल जोड़तोड़ (on and off) आदि के नियंत्रण हेतु, कार्य करता है।
२९४३ ईसा पूर्व

२९४३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९४३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जर्मनी का इतिहास (१९४५-९०)

द्वितीय विश्वयुद्ध में नाजी जर्मनी की पराजय के फलस्वरूप जर्मनी को दो भागों में बांट दिया गया और इन्हें 'पूर्वी जर्मनी]' तथा 'पश्चिमी जर्मनी' कहा गया। इसी को 'जर्मनी का विभाजन' कहा जाता है। युद्ध में जर्मनी ने जिन-जिन क्षेत्रों पर अधिकार किया था उन्हें उससे वापस ले लिया गया। इसके अलावा जर्मनी के पूर्वी भाग में कुछ भाग पोलैण्ड को तथा कुछ सोवियत संघ को दे दिया गया। युद्ध की समाप्ति पर जर्मनी में लगभग ८० लाख दूसरे देशों के विस्थापित लोग मौजूद थे जो मुख्यतः बंधुआ मजदूर और बन्दी लोग थे जिनमें से लगभग ४ लाख कान्सेन्ट्रेशन कैम्पों में सताये गये लोग थे जो किसी प्रकार बच गये थे। मध्य यूरोप और पूर्वी यूरोप के क्षेत्रों के जर्मन-भाषी शरणार्थी भी थे जिनकी संख्या १ करोड़ से अधिक थी।  ९० लाख से अधिक जर्मन युद्धबन्दी थे , जिनमें से बहुतों को बंधुआ मजदूर के रूप में कई वर्ष तक रखा गया ताकि उन देशों को कुछ मिल जाय जिन्हें जर्मनी ने युद्ध में उजाड़ दिया था।
नौशाद

जीवन

नौशाद का जन्म 25 दिसम्बर 1919 को लखनऊ में मुंशी वाहिद अली के घर में हुआ था। वह 17 साल की उम्र में ही अपनी किस्मत आजमाने के लिए मुंबई कूच कर गए थे। शुरुआती संघर्षपूर्ण दिनों में उन्हें उस्ताद मुश्ताक हुसैन खां, उस्ताद झण्डे खां और पंडित खेम चन्द्र प्रकाश जैसे गुणी उस्तादों की सोहबत नसीब हुयी।

संगीत

उन्हें पहली बार स्वतंत्र रूप से 1940 में 'प्रेम नगर' में संगीत देने का अवसर मिला, लेकिन उनकी अपनी पहचान बनी 1944 में प्रदर्शित हुई 'रतन' से जिसमें जोहरा बाई अम्बाले वाली, अमीर बाई कर्नाटकी, करन दीवान और श्याम के गाए गीत बहुत लोकप्रिय हुए और यहीं से शुरू हुआ कामयाबी का ऐसा सफर जो कम लोगों के हिस्से ही आता है।
उन्होंने छोटे पर्दे के लिए 'द सोर्ड ऑफ टीपू सुल्तान' और 'अकबर द ग्रेट' जैसे धारावाहिक में भी संगीत दिया। बहरहाल नौशाद साहब को अपनी आखिरी फिल्म के सुपर फ्लाप होने का बेहद अफसोस रहा। यह फिल्म थी सौ करोड़ की लागत से बनने वाली अकबर खां की ताजमहल जो रिलीज होते ही औंधे मुंह गिर गई। मुगले आजम को जब रंगीन किया गया तो उन्हें बेहद खुशी हुई।

फिल्मी सफ़र

अंदाज, आन, मदर इंडिया, अनमोल घड़ी, बैजू बावरा, अमर, स्टेशन मास्टर, शारदा, कोहिनूर, उड़न खटोला, दीवाना, दिल्लगी, दर्द, दास्तान, शबाब, बाबुल, मुग़ल-ए-आज़म, दुलारी, शाहजहां, लीडर, संघर्ष, मेरे महबूब, साज और आवाज, दिल दिया दर्द लिया, राम और श्याम, गंगा जमुना, आदमी, गंवार, साथी, तांगेवाला, पालकी, आईना, धर्म कांटा, पाक़ीज़ा (गुलाम मोहम्मद के साथ संयुक्त रूप से), सन ऑफ इंडिया, लव एंड गाड सहित अन्य कई फिल्मों में उन्होंने अपने संगीत से लोगों को झूमने पर मजबूर किया।
मारफ्तुन नगमात जैसी संगीत की अप्रतिम पुस्तक के लेखक ठाकुर नवाब अली खां और नवाब संझू साहब से प्रभावित रहे नौशाद ने मुम्बई में मिली बेपनाह कामयाबियों के बावजूद लखनऊ से अपना रिश्ता कायम रखा। मुम्बई में भी नौशाद साहब ने एक छोटा सा लखनऊ बसा रखा था जिसमें उनके हम प्याला हम निवाला थे- मशहूर पटकथा और संवाद लेखक वजाहत मिर्जा चंगेजी, अली रजा और आगा जानी कश्मीरी (बेदिल लखनवी), मशहूर फिल्म निर्माता सुलतान अहमद और मुगले आजम में संगतराश की भूमिका निभाने वाले हसन अली 'कुमार'।
यह बात कम लोगों को ही मालूम है कि नौशाद साहब शायर भी थे और उनका दीवान 'आठवां सुर' नाम से प्रकाशित हुआ। पांच मई को 2006 को इस फनी दुनिया को अलविदा कह गए नौशाद साहब को लखनऊ से बेहद लगाव था और इससे उनकी खुद की इन पंक्तियों से समझा जा सकता है-
रंग नया है लेकिन घर ये पुराना है
ये कूचा मेरा जाना पहचाना है
क्या जाने क्यूं उड़ गए पंक्षी पेड़ों से
भरी बहारों में गुलशन वीराना है
भगवंतराय खीची

महराज भगवंतराय खीची (अथवा ठाकुर भगवंत सिंह खींची असोथर) उत्तर प्रदेश के जिला फतेहपुर के रहनेवाले थे। 
इनके पास 14 परगने थें , जिसके यह स्वतंत्र राजा थे 
ये कई सुकवियों के आश्रयदाता और बड़े गुणग्राही नरेश थे। महाराज छत्रसाल ओर छत्रपति शिवाजी का जैसा गुणगान 'भूषण' ने किया वैसे ही अनेक सुकवियों ने इनका भी गुणगान किया। सं. 1793 वि. में ये अवध के प्रथम नवाब वजीर बुर्हान-उल-मुल्क से युद्ध करते हुए स्वर्गवासी हुए। 'रामायण' और 'हनुमतपचीसी' इनकी दो रचनाएँ कही जाती हैं। 
कांडों में विभक्त रचना 'रामायण' कवित्त छंद में ही लिखी गई है। 25 ओजस्वी छंदों में हनुमान के शौर्य पराक्रम का 'हनुमतपचीसी' में कवित्वपूर्ण वर्णन किया गया है।
इनकी 'हनुमतपचासा' नामक एक और कृति मिली है जिसमें कुल 52 छंद हैं। संभव है यह कृति 'रामायण' का कोई अंश हो। प्राचीन काव्यसंग्रहों में इनके छिट पुट में श्रृंगारी छंद भी पाए जाते हैं।
इस्लामी न्यायशास्त्र के सिद्धांत

इस्लामी न्यायशास्त्र के सिद्धांत: अन्यथा उसूल अल-फ़िकह (अरबी: أصول الفقه) के रूप में जाना जाता है, जिसकी उत्पत्ति, स्रोतों और सिद्धांतों का अध्ययन और महत्वपूर्ण विश्लेषण है। इसी पर इस्लामी न्यायशास्त्र आधारित है।
पारंपरिक रूप से चार मुख्य स्रोत (कुरान, सुन्नत, सर्वसम्मति (इज्मा), समान कारण (कियास)) का विश्लेषण कई माध्यमिक स्रोतों और सिद्धांतों के साथ किया जाता है।
मैल्कम एक्स

मैल्कम एक्स (1925-1965) एक अमेरिकी मुस्लिम मंत्री और मानवाधिकार कार्यकर्ता थे, जो नागरिक अधिकारों के आंदोलन के दौरान एक लोकप्रिय व्यक्ति थे। उन्हें अश्वेतों के अधिकारों के लिए अपनी विवादास्पद वकालत के लिए जाना जाता है;  कुछ लोग उन्हें एक व्यक्ति मानते हैं जिन्होंने काले अमेरिकियों के खिलाफ अपराधों के लिए सबसे कठोर शब्दों में श्वेत अमेरिका को दोषी ठहराया था, जबकि अन्य ने उन पर नस्लवाद और हिंसा का प्रचार करने का आरोप लगाया था।
नाब्रो ज्वालामुखी

सन् २०११ का विस्फोट

नाब्रो एक लगभग मृत ज्वालामुखी माना जाता था क्योंकि पूरे इतिहास में कभी उसके फटने का कोई वर्णन नहीं है। फिर भी १३ जून २011 को आधी रात के ज़रा बाद कुछ हलके भूकम्पों के बाद यह ज्वालामुखी फट पड़ा। इस से निकलता राख और धुएं का बादल आसमान में १५ किमी की ऊंचाई तक उठ गया और सैंकड़ों किलोमीटर तक फैल गया। २५ जून तक इस विस्फोट के नतीजे में ६ लोगों की जाने जा चुकी थीं और यह पृथ्वी के वातावरण में मापी गयी सल्फर डाइआक्साइड की सबसे ज़्यादा मात्रा उगल चुका था।
त्रिविमसमावयवता

[[चित्र:Isomerism.svg|thumb|right|350px|विभिन्न प्रकार के समायव (isomer)। त्रिविम रसायन में त्रिविम समावयों का अध्ययन किया जाता है।
त्रिविम समावयवी (Stereoisomers) उन अणुओं को कहते हैं जिनका अणुसूत्र हमान होता है तथा बन्धित परमाणुओं का अनुक्रम समान होता है किन्तु स्पेस में अनके परमाणुओं के अभिविन्यास (ओरिएण्टेशन) अलग-अलग होते हैं।  त्रिविम समावयवता और संरचनात्मक समावयवता में यह अन्तर है कि संरचनात्मक समावयवता में सम्बन्धित परमाणुओं के आबन्ध संबंधन (bond connections) या उनके क्रम, अलग-अलग होते हैं।
उदय सिंह

श्री उदय सिंह भारत के चौदहवीं लोकसभा में बिहार के पूर्णिया लोकसभाक्षेत्र का प्रतिनिधित्व करते हैं। श्री सिंह भारतीय जनता पार्टी के सदस्य हैं।
महानिर्वाणतन्त्र

महानिर्वाणतन्त्र एक तंत्र-ग्रन्थ है।
भास्कर राममूर्ति

कैरियर

भास्कर राममुर्ती ने 1 9 80 में आईआईटी मद्रास में इलेक्ट्रॉनिक्स इंजीनियरिंग में बी.टेक प्राप्त किया। और उन्होने कैलिफोर्निया विश्वविद्यालय, सांता बारबरा से इलेक्ट्रिकल इंजीनियरिंग में 1 9 82 मे एम.एस. और 1 9 85 में पीएचडी डिग्री प्राप्त की। उन्हें डॉक्टरेट की पढ़ाई के दौरान कैलिफोर्निया विश्वविद्यालय के फैलोशिप विश्वविद्यालय से सम्मानित किया गया। अपने डॉक्टर की उपाधि प्राप्त करने के बाद, उन्होंने 1 9 86 में आईआईटी मद्रास में इलेक्ट्रिकल इंजीनियरिंग विभाग के संकाय में शामिल होने के दो साल पहले एटी एंड टी बेल लैब्स में काम किया था। सितंबर 2011 में उन्होंने निर्देशक की भूमिका निभाने से पहले आईआईटी मद्रास में योजना के डीन के रूप में काम किया।
उनके शोध के हित मॉडुलेशन और मोबाइल संचार के लिए कोडिंग, बेतार संचार नेटवर्क और वायरलेस स्थानीय पाश प्रणालियों के डिजाइन और कार्यान्वयन इन विषयों पर हैं। वह आईआईटी मद्रास में दूरसंचार और कंप्यूटर नेटवर्किंग ग्रुप (टीएनईटी) समूह के संस्थापक सदस्यों में से एक है। वह कोरडीईसिटी वायरलेस स्थानीय लूप सिस्टम और ब्रॉडबैंड कोरडीईसिटी वायरलेस डीएसएल सिस्टम के प्रमुख वास्तुकार है, जो भारत और 15 देशों में व्यापक रूप से तैनात है। वह 2000 के बाद से इंडियन नेशनल एकेडमी ऑफ इंजीनियरिंग के फेलो हैं। उन्हें जनवरी, 2015 से आईईईई के एक फैलो के रूप में चुना गया था।
फातिमा अब्देल महमूद

फातिमा अब्देल महमूद (27 जुलाई 1944  , ओम्दुरमन , सूडान - 22 जुलाई 2018, लंदन, इंग्लैंड  सूडानी राजनीतिज्ञ, सूडानी सोशलिस्ट डेमोक्रेटिक यूनियन की नेता थी।  1973 में वह सूडान में राजनीतिक पद संभालने वाली पहली महिलाओं में से एक थीं, और उन्होंने अप्रैल 2010 में सूडान के आम चुनाव में देश की पहली महिला राष्ट्रपति पद की उम्मीदवार के रूप में भाग लिया था।

संसदीय कैरियर

अब्देल महमूद का जन्म 27 जुलाई 1944 को हुआ था।   वह मास्को, रूस में दवा का अध्ययन 1960 के दशक में,  और एक के रूप में योग्य बच्चों का चिकित्सक ।   1973 में उन्हें युवा, खेल और सामाजिक मामलों का उप मंत्री नियुक्त किया गया।  यह नियुक्ति, सईदा नफीसा अहमद अल अमीन के साथ-साथ सत्तारूढ़ सूडानी सोशलिस्ट यूनियन पोलित ब्यूरो के सदस्य के रूप में, एक समय में अंतरराष्ट्रीय समाचार बना जब समकालीन अनुमानों ने सूडानी महिला साक्षरता दर 10% रखी।   अब्देल महमूद ने दस साल तक संसद में काम किया।

राष्ट्रपति पद की उम्मीदवारी

अप्रैल 2010 में सूडान ने अपना पहला पूर्ण रूप से चुनाव लड़ा (यानी विपक्षी दलों के उम्मीदवारों को शामिल करने के लिए पहला)।  अब्देल महमूद की राष्ट्रपति पद की उम्मीदवारी, दो अन्य उम्मीदवारों के साथ, सूडानी राष्ट्रीय चुनाव आयोग द्वारा जनवरी 2010 में खारिज कर दिया गया था, जिसमें दावा किया गया था कि अब्देल महमूद का अभियान हस्ताक्षर की आवश्यक सूची पर आवश्यक टिकटों को सुरक्षित रखने में विफल रहा था।   अब्देल महमूद और उनके समर्थकों ने फैसले का विरोध किया, जिसे उन्होंने महिलाओं के खिलाफ एक साजिश के प्रतिनिधि के रूप में वर्णित किया, और उनकी उम्मीदवारी को चुनाव से पहले एक अपील अदालत ने बहाल कर दिया।  
कई विपक्षी दलों ने अंततः चुनाव का बहिष्कार किया, यह दावा करते हुए कि यह राष्ट्रपति उमर अल-बशीर के पक्ष में धांधली थी।   अल-बशीर ने निर्णायक रूप से चुनाव जीता।  चुनाव परिणामों से पता चला है कि अब्देल महमूद ने कुल वोट का 0.3% मतदान किया था।   वह बाद में सूडान में 2015 के आम चुनाव में उम्मीदवार  बन गई ,  जहां वह राष्ट्रपति चुनाव में तीसरे स्थान पर आई और उनकी पार्टी को नेशनल असेंबली में कोई सीट नहीं मिली।

अन्य गतिविधि

अब्देल महमूद ने विज्ञान और प्रौद्योगिकी में महिलाओं के लिए यूनेस्को अध्यक्ष के रूप में कार्य किया था।  
उनके 74 वें जन्मदिन से पांच दिन पहले 22 जुलाई 2018 को लंदन, इंग्लैंड में उनका निधन हो गया।
राष्ट्रमण्डल के प्रमुख

पृष्ठभूमि व इतिहास

१८ वीं और १९वीं सदी के दौरान ब्रिटेन के औपनिवेशिक विस्तार द्वारा, ब्रिटेन ने विश्व के अन्य अनेक भू-भागों वे क्षेत्रों पर अपना कब्ज़ा जमा लिया। जिनमें से अधिकतर देशों ने मध्य २०वीं सदी तक ब्रिटेन से स्वतंत्रता हासिल कर ली। हालाँकि उन सभी देशों ने यूनाइटेड किंगडम की सरकार की अधिपत्यता को नकार दिया, परंतु उनमें से कई राष्ट्र, ब्रिटिश शासक को अपने अधिराट् के रूप में मान्यता देते हैं। ऐसे देहों राष्ट्रमण्डल प्रदेश या राष्ट्रमण्डल प्रजाभूमि कहा जाता है। वर्त्तमान काल में, यूनाइटेड किंगडम के अधिराट् केवल यूनाइटेड किंगडम के ही नहीं बल्कि उसके अतिरिक्त कुल १५ अन्य राष्ट्रों के अधिराट् भी हैं। हालांकि इन राष्ट्रों में भी उन्हें लगभग सामान पद व अधिकार प्राप्त है जैसा की ब्रिटेन में, परंतु उन देशों में, उनका कोई वास्तविक राजनीतिक या पारंपरिक कर्त्तव्य नहीं है, शासक के लगभग सारे कर्त्तव्य उनके प्रतनिधि के रूप में उस देश के महाराज्यपाल(गवर्नर-जनरल) पूरा करते हैं। ब्रिटेन की सरकार का राष्ट्रमण्डल प्रदेशों की सरकारों के कार्य में कोई भी भूमिका या हस्तक्षेप नहीं है। ब्रिटेन के अलावा राष्ट्रमण्डल आयाम में: एंटीगुआ और बारबुडा, ऑस्ट्रेलिया, बहामा, बारबाडोस, बेलिज, ग्रेनेडा, जमैका, कनाडा, न्यूजीलैंड, पापुआ न्यू गिनी, सोलोमन द्वीप, सेंट लूसिया, सेंट किट्स और नेविस, सेंट विंसेंट और ग्रेनेडाइंस और तुवालु जैसे देश शामिल हैं।
पूर्वतः राष्ट्रों के राष्ट्रमण्डल के सारे देश राष्ट्रमण्डल प्रजाभूमि के हिस्सा हुआ करते थे, परंतु १९५० में भारत ने स्वतंत्रता के पश्चात स्वयं को गणराज्य घोषित किया, और ब्रिटिश राजसत्ता की राष्ट्रप्रमुख के रूप में संप्रभुता को भी खत्म कर दिया। परंतु भारत ने राष्ट्रमण्डल की सदस्यता बरक़रार राखी। उसके बाद से, राष्ट्रमण्डल देशों में, ब्रिटिश संप्रभु को (चाहे राष्ट्रप्रमुख हों या नहीं) "राष्ट्रमण्डल के प्रमुख" का पद भी दिया जाता है, जो राष्ट्रमण्डल के संगठन का नाममात्र प्रमुख का पद है। इस पद का कोई राजनैतिक अर्थ नहीं है।
1979 इंडियन वेल्स मास्टर्स

पुरुष एकल

रॉस्को टैनर ने  ब्रायन गॉटफ्राइड को 6-4, 6-2 से हराया।
साहिबजादा मुहम्मद फज़ल-इ-करीम

साहिबजादा मुहम्मद फज़ल-इ-करीम एक राजनीतिज्ञ है पाकिस्तान के राष्ट्रीय विधानसभा में | वह NA-82 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
परेवा (कुलनाम)

परेवा एक जाट गोत्र है।